เคาะหุ้นเด่นสัปดาห์นี้ ท่องเที่ยว-ค้าปลีกมาพร้อมเก็บ 3 บจ.ร้อน Q4 กำไรฟื้นตัวแรง!
โบรกฯแนะกลยุทธ์ลงทุนสัปดาห์นี้ สะสมกลุ่มท่องเที่ยวและค้าปลีกได้อานิสงค์ High Season, กลุ่มน้ำตาล พร้อม 3 บจ. Q4 กำไรฟื้นตัวเด่น
14 ธ.ค. 2558

บล.โนมูระ พัฒนสิน ระบุในบทวิเคราะห์ (14 ธ.ค.) แนะนำกลยุทธ์การลงทุนสัปดาห์นี้ เน้นย่อตัวสะสมกลุ่มท่องเที่ยว (AOT, ERW และ MINT) และค้าปลีก (ROBINS, HMPRO และ CPALL) ทีได้อานิสงค์บวกรับกระแส High Season ต่อด้วยกลุ่มน้ำตาล (BRR และ KSL) จากแนวโน้มราคาน้ำตาลที่ยังอยู่ในระดับสูง
กลุ่มที่คาดจะเข้า SET50/100 รอบใหม่ และกลุ่ม Mid-Small Caps ที earning momentum เด่น (CI, BRR, ERW, KAMART, PLANB และ TPCH) ส่วนนักลงทุนระยะกลาง-ยาว แนะทยอยสะสมหุ้น DEC15 Top Picks ได้แก่ CI, BRR, KAMART, CPALL, ROBINS และ ERW
 
หุ้นเด่นสัปดาห์นี้
1) CI (ราคาเป้าหมาย 4.05 บาท) ผ่านจุดต่ำสุดในไตรมาส 3 ปี 2558 แล้ว คาดพลิกมากำไรช่วงไตรมาส 4 ปี 2558 + REIT ปีหน้าหนุน
2) BRR (ราคาเป้าหมาย 14.8 บาท) คาดกำไรไตรมาส 4 ปี 2558 ฟื้นตัวแกร่ง สะท้อนราคาน้ำตาลโลกที่แกว่งขึ้นแรง
3) ERW (ราคาเป้าหมาย 5.9 บาท) คาดกำไรปกติไตรมาส 4 ปี 2558 ฟื้นตัวโดดเด่น 90-100 ล้านบาท ต่อเนื่องอีก 49% จากปีก่อน